Flogging Molly

Flogging Molly er et irsk-amerikansk punkband («keltisk punk») som kom sammen i Los Angeles, USA. De er for øyeblikket signert av platekompaniet SideOneDummy Records.

 Bakgrunn 
I et intervju med magasinet Kerrang! avslørte vokalist Dave King at bandets navn stammer fra den irske puben Molly Malone's i Los Angeles. -"Vi pleide å spille der hver mandag kveld, og det føltes som om vi "pisket en død hest" ("flogging a dead horse"), og kalte bandet for Flogging Molly". Bandet begynte med bare Dave King og Bridget Regan som tok strøjobber på irske utesteder. De rekrutterte flere medlemmer frem til besetningen besto av et ensemble på syv personer, slik situasjonen er i dag. De ble signert hos SideOneDummy Records etter en konsertjobb hvor platekompaniets eiere hadde blitt forbløffet over bandets intensitet på scenen.

Musikken deres er tungt påvirket av band som The Pogues, Johnny Cash og The Dubliners og har mange referanser til religion, kjærlighet og festing. De varierer fra  punkrock, som "piratlåtene", "Salty Dog", "Drunken Lullabies", og "Seven Deadly sins", eller de utfordrende "What's Left of the Flag", og "Rebels of the Sacred Heart" til de mer melankolske som "Far Away Boys", "The Son Never Shines (On Closed Doors)", eller "Death Valley Queen". De drivende kreftene bak musikken tenderer til å være Kings særegne stemme og Regans maniske fiolinspill. Før Flogging Molly ble til, var King vokalist for bandet Fastway, et åtti-/nittitallsband i heavy metal-genren, som også besto av Motörhead-gitarist Eddie Clarke.

Bandets medlemmer er George Schwindt, Bridget Regan, Matt Hensley, Bob Schmidt, Dennis Casey, Nathen Maxwell og Dave King. Flogging Molly har sluppet fem albumer, Float, Swagger, Drunken Lullabies, Within a Mile of Home, og Whiskey on a Sunday. I tillegg har de et konsertalbum kalt Alive Behind the Green Door. De har turnert på Warped Tour og Larry Kirwans American Fléadh Festival. De har også bidratt på Rock Against Bush-prosjektet. I tillegg har de turnert mye med New York-bandet Gogol Bordello, som er kjent for sin sigøyneraktige punk.

 Medlemmer 
Flogging Molly består av:
 Dave King (sang, akustisk stål-strenget gitar, irsk håndtromme, banjo, skjeer, bakgrunnsvokal på "Cruel Mistress" og "Queen Anne's Revenge")
 Bridget Regan (fløyte, tinnfløyte, sekkepipe, bakgrunnsvokal)
 Dennis Casey (elektrisk gitar, bakgrunnsvokal)
 Matt Hensley (trekkspill, concertina (minitrekkspill))
 Nathen Maxwell (bassgitar, bakgrunnsvokal, hovedvokal på "Cruel Mistress" og "Queen Anne's Revenge")
 Bob Schmidt (mandolin, mandola, banjo, bazouki, bakgrunnsvokal)
 George Schwindt (trommer, perkusjon, irsk håndtromme)

 Diskografi 
 Alive Behind the Green Door (1997)
 Swagger (2000)
 Drunken Lullabies (2002)
 Within a Mile of Home (2004)
 Whiskey on a Sunday (2006)
 Float (2008)
 Live at the Greek Theatre (2010)
 Speed of Darkness (2011)
 Anthem (2022)
 Andre utgivelser 
 Sangen Drunken Lullabies er en del av spillet Tony Hawk's Pro Skater 4.
 Klipp fra Flogging Molly sanger ble hyppig brukt i sesong 2 av  serien Trekant (TV-program) på NRK.

 Trivia 
 Frontfigur, hovedvokalist og tekstforfatter Dave King bruker en skrivemaskin fra 1916 når han skriver tekstene til Flogging Molly. 1916 var året da påskeopprøret brøt ut, og som født i Dublin markerer han med denne skrivemaskinen sin stolthet over hjemlandet. Dave King er født 11. desember 1961.

 Sangen "If I Ever Leave This World Alive" (studioversjonen) benyttes i episode 8 ("Scar Tissue") av sesong 2 i The Shield, og ble også brukt i første sesong av Showtimes' TV-serie Weeds .

 Sangen "Queen Anne's Revenge" refererer til skipet med samme navn (Queen Anne's Revenge), en skute ført av den beryktede piraten Blackbeard.

 Sangen "The Worst Day Since Yesterday" er med i filmen Mr. & Mrs. Smith (2005).

 Sangen "Drunken Lullabies" er med i videospillet "Tony Hawk's Pro Skater 4".

 Rykter vil ha det til at bandets mann på trekkspill, Matt Hensley, forlot bandet i desember 2006. Han er en profesjonell skateboarder, og kjører for Black Label Skateboards. Han er også innehaver av Innes Clothing, som produserer skateklær. En vanlig misoppfattelse er at det er han som er skateboarderen i "Drunken Lullabies"' musikkvideo, men det er i virkeligheten Patrick Melcher (en annen Black Label-skateboarder) som opererer brettet. 

 Sangen "Every Dog Has Its Day" nevner Van Diemens land, det opprinnelige navnet på den australske øyen (og straffekolonien) Tasmania.

 Sangen "To Youth (My Sweet Roisin Dubh)" er med på videospillet FIFA 2005.

 Sangen "Salty Dog" har en melodi basert på Kesh Jig, en berømt irsk sang som ble kjent gjennom 1997-filmen Titanic. Den brukes i scenen hvor de to hovedpersonene danser, og Rose (spilt av Kate Winslet) står på tåtuppene. Bandet som spiller i bakgrunnen er en irsk gruppe kalt Gaelic Storm.

 Tusener av mennesker har sangen "Salty Dog" merket som "Pirate Song", fordi det var under dét navnet at sangen ble lekket på internett (via fildelingsprogrammer). En annen merking er "Irish Pub Song". I tillegg skjer det ofte at irske band blandes og krediteres galt gjennom fildeling. Det typiske eksemplet er at låter av Dropkick Murphys, et annet irskinspirert punkband, tilskrives Flogging Molly og omvendt.

 Flogging Molly gjorde i 2006 en uvanlig spillejobb Reading og Leeds-festivalen når de spilte to ganger på én dag – en gang på hovedscenen, og så senere i Lock-Up-teltet.

 På slutten av sangen "Factory Girls", "Richard and his court of kings" ("Richard og hans hoff av konger") refererer til kong Richard II av England.

 Dave King avslørte på den siste kvelden av 2006-turnéen (Side One Dummy College Tour) at de ville gå i studio i januar 2007 for å spille inn et nytt album(Float).

 Eksterne lenker 



 Bilder fra Flogging Mollys konserter

Kategori:Punkband
Kategori:Musikkgrupper fra USA